એમાં લોકજાગૃતિનાં ચાર કાર્યો થાય છે: ખોરાકમાં વપરાતાં વાર્ષિક 10 બિલિયન પશુઓ અનુકંપાથી કપાય તે; દર વર્ષે રઝળતાં મુકાતા આઠ મિલિયન પશુઓને પાંજરાપોળોમાં આશ્રય અપાય તે; ફિલ્મ તથા ટીવી વગેરેમાં ‘અભિનય’નાં અજવાળાં પાથરીને આપણું મનોરંજન કરતાં 100,000 પ્રાણીઓ પાસેથી જીવદયાપૂર્વક કામ લેવાય તે; તથા મનુષ્યના લોભ કે અવિચારી વર્તનથી જે જે પશુજાતિઓ નિર્વંશ થઈ રહી છે તેમનો અનુકંપાથી સલામત ઉછેર ચીડિયાખાનાંમાં કે મત્સ્યાલયોમાં તથા પશુઓનાં અભયારણ્યોમાં થાય તે.